CELEX: 62013CN0033
Language: bg
Date: 2013-01-22 00:00:00
Title: Дело C-33/13: Преюдициално запитване, отправено от Wojewódzki Sąd Administracyjny w Łodzi (Полша) на 22 януари 2013 г. — Marcin Jagiełło/Dyrektor Izby Skarbowej w Łodzi

18.5.2013   
            
            
               BG
            
            
               Официален вестник на Европейския съюз
            
            
               C 141/8
            
         Преюдициално запитване, отправено от Wojewódzki Sąd Administracyjny w Łodzi (Полша) на 22 януари 2013 г. — Marcin Jagiełło/Dyrektor Izby Skarbowej w Łodzi
   (Дело C-33/13)
   2013/C 141/13
   Език на производството: полски
   
      Запитваща юрисдикция
   
   Wojewódzki Sąd Administracyjny w Łodzi
   
      Страни в главното производство
   
   
      Жалбоподател: Marcin Jagiełło
   
      Ответник: Dyrektor Izby Skarbowej w Łodzi
   
      Преюдициални въпроси
   
   
               1.
            
            
               Следва ли член 4, параграфи 1 и 2 във връзка с член 5, параграф 1 от Шеста директива на Съвета от 17 май 1977 година относно хармонизиране на законодателствата на държавите членки относно данъците върху оборота — обща система на данъка върху добавената стойност: единна данъчна основа да се тълкува в смисъл, че продажба, извършена от търговец, който със съгласието на друго лице е използвал дружественото име на това друго лице, за да прикрие собствената си търговска дейност, не може да се счита за доставка на стоки?
            
         
               2.
            
            
               Следва ли член 17 от Шеста директива на Съвета от 17 май 1977 година относно хармонизиране на законодателствата на държавите членки относно данъците върху оборота — обща система на данъка върху добавената стойност: единна данъчна основа да се тълкува в смисъл, че не може да се прави приспадане от данъка по получени доставки въз основа на фактура, издадена от лице, което само е предоставило ползването на своето дружествено име с цел продажба на стоки, осъществявана от друг търговец, без да се докаже, че купувачът е знаел или въз основа на обективни обстоятелства е можел да предвиди, че сделката, в която е участвал е била свързана с измама или с други нередности, извършени от издалото фактурата лице или от работещ с него търговец?